wannaphong/clean_thaiwikipedia huggingface dataset:
# มีกาแอล ปาฌิส
มีกาแอล ปาฌิส  เกิดวันที่ 17 สิงหาคม ค.ศ. 1973 ที่เมืองอ็องเฌ จังหวัดแมเนลัวร์ เป็นอดีตกองหน้าฟุตบอลชาวฝรั่งเศส และเป็นนักกีฬาฟุตบอลชายหาดในปัจจุบัน

ปาฌิสมีส่วนสูงที่ 1.81 เมตร และน้ำหนักที่ 81 กิโลกรัม ชื่อเล่นของเขาคือ "ปาฌิสทราล" (Pagistral)Mickaël Pagis - Stade Rennais Online โดยดัดแปลงตามชื่อของเขากับคำว่า "มาฌิสทราล" (Magistral) ในภาษาฝรั่งเศสที่หมายถึง เชี่ยวชาญ และนอกจากนี้ยังเป็นชื่อของนักเขียนและสายลมที่มีชื่อเสียงในมาร์แซย์ที่ชื่อ "มิสตรัล" เขาเป็นที่ชื่นชอบในสทราซบูร์ ซึ่งเขาเป็นผู้ทำประตูได้เป็นจำนวนมากและเป็นสุดยอดผู้ทำประตูให้แก่สโมสรในฤดูกาล 2004-05

ช่วงที่มีชื่อเสียงโด่งดังมากที่สุดของเขา อยู่ในเกมป้องกันแชมป์ของทีมออแล็งปิกลียอแน เมื่อวันที่ 8 ตุลาคม ค.ศ. 2008 ที่ซึ่งเขาเป็นผู้ทำแฮตทริกLigue 1: Pagis hat-trick helps Rennes down Lyon - ESPN FC

 เกียรติประวัติ 
 ผู้ชนะ กุปเดอลาลีก 2004 (แอ็ฟเซ โซโช) และ 2005 (แอร์เซ สทราซบูร์)
 แชมป์ ลีกเดอ ใน ค.ศ. 2001 (แอ็ฟเซ โซโช)
 ผู้เข้ารอบชิงชนะเลิศ กุปเดอลาลีก 2003 (แอ็ฟเซ โซโช)
 ผู้เข้ารอบชิงชนะเลิศ กุปเดอฟร็องส์ 2006 และ 2007 (ออแล็งปิกเดอมาร์แซย์)
 ผู้ทำประตูสูงสุดในลีกเดอ 2000 (นีม)
 รองชนะเลิศผู้ทำประตูสูงสุดในลีกเอิง ฤดูกาล 2004–2005

 ฟุตบอลชายหาด 
ปัจจุบัน เขาเล่นฟุตบอลชายหาดให้แก่ทีมชาติฝรั่งเศส โดยที่ผ่านมา เขาสามารถยิงแฮตทริกเมื่อครั้งที่พบกับทีมชาติรัสเซีย
# มณฑลจันทบุรี
มณฑลจันทบุรี เป็นอดีตเขตการปกครองระดับมณฑลเทศาภิบาลของประเทศไทยในภาคตะวันออก มีศูนย์กลางการปกครองอยู่ที่เมืองจันทบุรี ก่อตั้งขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ในวันที่ 8 เมษายน พ.ศ. 2449 ตามประกาศกระทรวงมหาดไทยจัดตั้งมณฑลจันทบุรีและตั้งเมืองขลุง ในปีเดียวกันกับมณฑลปัตตานี หลังจากเสียมณฑลบูรพาให้แก่อินโดจีนฝรั่งเศสในปีนั้น ต่อมา มีการยุบมณฑลจันทบุรีให้ไปขึ้นกับมณฑลปราจีนบุรีในวันที่ 21 กุมภาพันธ์ พ.ศ. 2474 กระทั่ง พ.ศ. 2476 มีการตราพระราชบัญญัติการบริหารราชการส่วนภูมิภาค พุทธศักราช 2476 ส่งผลให้มณฑลทั้งหมดถูกยุบ เมืองในมณฑลจันทบุรีเดิมแยกออกเป็น จังหวัดจันทบุรี จังหวัดระยอง และจังหวัดตราด

ประวัติ
มณฑลจันทบุรีก่อตั้งขึ้นใน พ.ศ. 2449 โดยนำเมืองจันทบุรี เมืองระยอง และเมืองขลุง มารวมกัน และในวันที่ 15 กันยายน 2450 เมื่อฝรั่งเศสคืนเมืองตราดให้แก่สยามแล้ว จึงยุบเมืองขลุงลงเป็นอำเภอ แล้วแยกอำเภอทุ่งใหญ่ที่ขึ้นอยู่กับเมืองขลุงไปขึ้นกับเมืองตราดที่ได้คืนมาใหม่ ส่งผลให้มณฑลจันทบุรีประกอบไปด้วยเมืองจันทบุรี เมืองระยอง และเมืองตราด

 ข้าหลวงเทศาภิบาล/สมุหเทศาภิบาล 
ลำดับชื่อขรรค์ชัย บุนปาน. (2545). เทศาภิบาล สมเด็จพระเจ้าบรมวงศ์เธอกรมพระยาดำรงราชานุภาพ. กรุงเทพฯ: ศิลปวัฒนธรรม.เริ่มต้นสิ้นสุดรวมระยะเวลา1พระยาวิชยาธิบดี (แบน บุนนาค)244924523 ปี2พระยารณชัยชาญยุทธ (ถนอม บุณยเกตุ)245224575 ปี3หม่อมเจ้าธำรงศิริ ศรีธวัช245724581 ปี4หม่อมเจ้าประดิพัทธเกษมศรี เกษมศรี245824591 ปี5หม่อมเจ้าสฤษดิเดช ชยางกูรราชกิจจานุเบกษา,ประกาศย้ายตำแหน่งสมุหเทศาภิบาล เล่ม 33 หน้า 200 วันที่ 29 ตุลาคม 2459245924667 ปี6พระยาไกรเพชรรัตนสงคราม (ชม โชติกะพุกกณะ)ราชกิจจานุเบกษา,ประกาศเปลี่ยนตำแหน่งสมุหเทศาภิบาลบางมณฑล เล่ม 40 หน้า 47 วันที่ 15 กรกฎาคม 2466246624715 ปี7พระยาอินทราธิบดีสีหราชรองเมือง (ทองย้อย เศวตศิลา)247124721 ปี8พระยาศรีเสนา (ฮะ สมบัติศิริ)247224731 ปี9พระยากัลยาณวัฒนวิศิษฐ์ (เชียร กัลยาณมิตร)247324752 ปี

สถานศึกษาประจำมณฑล
 โรงเรียนเบญจมราชูทิศ มณฑลจันทบุรี - โรงเรียนประจำมณฑลชาย
 โรงเรียนสตรีประจำมณฑลจันทบุรี "ศรียานุสรณ์" - โรงเรียนประจำมณฑลหญิง

รายการอ้างอิง
# ถนนเดโช
ถนนเดโช   เป็นถนนที่อยู่ในพื้นที่แขวงสุริยวงศ์ เขตบางรัก กรุงเทพมหานคร เป็นถนนสั้น ๆ ในลักษณะเป็นซอยเชื่อมระหว่างถนนสุรวงศ์กับถนนสีลม ที่แยกเดโช  เป็นถนนที่เกิดขึ้นโดยเจ้าพระยาสุรวงศ์วัฒนศักดิ์ (โต บุนนาค) เป็นผู้จัดซื้อที่ดินและตัดถนนขึ้นสองสาย และท่านผู้หญิงตลับสีหราชเดโช ผู้เป็นภรรยาได้ขอพระราชทานชื่อจากสมเด็จพระศรีพัชรินทราบรมราชินีนาถ ขณะที่ทรงเป็นผู้สำเร็จราชการแทนพระองค์ พระองค์พระราชทานชื่อว่า ถนนเดโช ตามบรรดาศักดิ์ที่เจ้าพระยาสุรวงศ์วัฒนศักดิ์ดำรงอยู่ในขณะนั้น คือ พระยาสีหราชเดโชชัย พร้อมกับถนนสุรวงศ์นิตยสารสารคดี ฉบับที่ 232 มิถุนายน 2547 หน้า 156 และพระบาทสมเด็จพระจุลจอมเกล้าเจ้าอยู่หัวยังทรงรับถนนทั้งสองสายนี้เป็นถนนหลวงด้วย ในปัจจุบันบริเวณถนนเดโชเป็นถนนที่เต็มไปด้วยตึกรามของกลุ่มธุรกิจขนาดใหญ่จำนวนมาก เช่นเดียวกับ ถนนสีลมที่อยู่ใกล้เคียง
# สัญญาอนุญาตของสถาบันเทคโนโลยีแมสซาชูเซตส์
สัญญาอนุญาตของสถาบันเทคโนโลยีแมสซาชูเซตส์ หรือ สัญญาอนุญาตเอ็มไอที  เป็นสัญญาอนุญาตซอฟต์แวร์เสรีที่สร้างขึ้นในช่วงปลายคริสต์ทศวรรษ 1980 โดยสถาบันเทคโนโลยีแมสซาชูเซตส์ (MIT)Lawrence Rosen, OPEN SOURCE LICENSING, p.85 (Prentice Hall PTR, 1st ed. 2004) มีลักษณะเป็นสัญญาอนุญาตซอฟต์แวร์เสรีที่มีข้อจำกัดน้อย (Permissive License) โดยอนุญาตให้นำซอฟต์แวร์ที่มีลิขสิทธิ์ชนิดดังกล่าวไปประกอบเป็นส่วนหนึ่งของซอฟต์แวร์กรรมสิทธิ์ได้ โดยที่ชุดซอฟต์แวร์ที่แจกจ่ายไปนั้นต้องมีข้อความในสัญญาอนุญาตเอ็มไอที

ซอฟต์แวร์กรรมสิทธิ์ที่ใช้งานที่อยู่ภายใต้สัญญาอนุญาตเอ็มไอทีนี้ยังคงสภาพของความเป็นซอฟต์แวร์กรรมสิทธิ์อยู่ สัญญาอนุญาตดังกล่าวสามารถใช้กับสัญญาอนุญาตสาธารณะทั่วไปของกนู (GPL) ได้ ทำให้สามารถทำการรวมและแจกจ่ายซอฟต์แวร์ GPL คู่กับซอฟต์แวร์ที่ใช้สัญญาอนุญาตเอ็มไอทีได้

โปรเจกต์ที่มีชี่อเสียงที่ใช้สัญญาอนุญาตของสถาบันเทคโนโลยีแมสซาชูเซตส์ประกอบไปด้วย X Window System, Ruby on Rails, Nim, Node.js, Lua, และ jQuery. บริษัทที่มีชี่อเสียงที่ใช้สัญญาอนุญาตของสถาบันเทคโนโลยีแมสซาชูเซตส์ประกอบไปด้วย  Microsoft (.NET), Google (Angular), and Meta (React).

 ข้อตกลงในใบอนุญาต 
ข้อตกลงเป็นดังต่อไปนี้:

Copyright (c) <year> <copyright holders>

Permission is hereby granted, free of charge, to any person obtaining a copy
of this software and associated documentation files (the "Software"), to deal
in the Software without restriction, including without limitation the rights
to use, copy, modify, merge, publish, distribute, sublicense, and/or sell
copies of the Software, and to permit persons to whom the Software is
furnished to do so, subject to the following conditions:

The above copyright notice and this permission notice shall be included in all
copies or substantial portions of the Software.

THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR
IMPLIED, INCLUDING BUT NOT LIMITED TO THE WARRANTIES OF MERCHANTABILITY,
FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE
AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER
LIABILITY, WHETHER IN AN ACTION OF CONTRACT, TORT OR OTHERWISE, ARISING FROM,
OUT OF OR IN CONNECTION WITH THE SOFTWARE OR THE USE OR OTHER DEALINGS IN THE
SOFTWARE.
# โรงพยาบาลบีเอ็นเอช
โรงพยาบาลบีเอ็นเอช  เป็นโรงพยาบาลของเอกชน ตั้งอยู่ที่ 9/1 ถนนคอนแวนต์ แขวงสีลม เขตบางรัก กรุงเทพมหานคร เป็นโรงพยาบาลที่ได้รับการรับรองมาตราฐานโรงพยาบาลระหว่างประเทศ JCI เป็นสถานพยาบาลเอกชนแห่งแรกในประเทศไทย โรงพยาบาลบีเอ็นเอชบริหารงานโดยบริษัท บี เอ็นเอช เมดิเคิล เซ็นเตอร์ จำกัด โดยมีบริษัท กรุงเทพดุสิตเวชการ จำกัด (มหาชน) เป็นผู้ถือหุ้นรายใหญ่ร้อยละ 91.48

 ประวัติ 
thumb|โรงพยาบาลบีเอ็นเอช
จัดตั้งขึ้นเมื่อวันที่ 20 สิงหาคม พ.ศ. 2440 ณ สถานทูตอังกฤษ โดยชุมชนชาวอังกฤษ และ Mr. George Greville CMG. ราชทูต ได้ปรึกษาหารือเรื่องความเจ็บไข้ของชาวอังกฤษในแผ่นดินสยาม ในที่ประชุมเห็นควรว่าจะจัดตั้ง บ้านพยาบาล ขึ้น จึงนำเรื่องเสนอใต้ฝ่าละอองธุลี พระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งพระองค์ท่านได้มีพระราชานุญาตและพระราชประสงค์ให้ก่อตั้ง บ้านพยาบาล หรือ เนอสซิ่งโฮม ขึ้นเพื่อเป็นสถานที่รักษาพยาบาลแก่ชาวต่างชาติที่เข้ามาพึ่งพระบรมโพธิสมภาร โดยมิได้มุ่งหวังผลกำไรแต่อย่างใด และได้มีรับสั่งให้กระทรวงพระธรรมการ มอบเงินอุดหนุนให้เป็นรายเดือนๆ ละ 80 บาท เพื่อให้โครงการสร้าง บ้านพยาบาล ประสบความสำเร็จ ชุมชนชาวอังกฤษจึงได้ระดมเงินลงทุนเพิ่มและเช่าบ้านพักชั่วคราว ณ บริเวณถนนพระยาเดโช พร้อมติดต่อว่าจ้าง Matron (ผู้จัดการพยาบาลผู้ดูแล) คนแรกชื่อ Miss Cawley และพยาบาลชื่อ Miss Hitchens จากประเทศอังกฤษ ซึ่งเดินทางมาถึงกรุงสยาม เมื่อกลางปี พ.ศ. 2441 เพื่อมาเป็นพยาบาลประจำ

 ศูนย์แพทย์เฉพาะทาง 
โรงพยาบาลบีเอ็นเอชมีศูนย์แพทย์เฉพาะทางดังนี้

 BNH Breast's Health Centre 
 Royal Life Anti-Aging Centre 
 คลินิกต้อหิน
 คลินิกศัลยกรรมลำไส้ใหญ่ และทวารหนัก
 คลินิกสุขภาพเท้า
 คลินิกเฟิร์มพลัส โรงพยาบาล BNH
 คลินิกเวชศาสตร์การท่องเที่ยวนานาชาติ
 ศูนย์กระดูกสันหลัง
 ศูนย์ตรวจสุขภาพ
 ศูนย์ทันตกรรม
 ศูนย์ผิวพรรณ และความงาม
 ศูนย์ภาพวินิจฉัยทางการแพทย์
 ศูนย์ระบบทางเดินอาหาร
 ศูนย์รักษาผู้มีบุตรยาก

 ศูนย์รักษาระบบปัสสาวะสตรี
 ศูนย์สุขภาพชาย
 ศูนย์สุขภาพสตรี
 ศูนย์หัวใจ
 ศูนย์หัวไหล่และข้อ
 แผนกกุมารเวช
 แผนกตา
 แผนกทารกแรกเกิด
 แผนกศัลยกรรมทั่วไปและศัลยกรรมกระดูก
 แผนกหู คอ จมูก
 แผนกอายุรกรรม
 แผนกเวชศาสตร์ฉุกเฉิน
 แผนกเวชศาสตร์ฟื้นฟู และกายภาพบำบัด

 รางวัล 
 Joint Commission International (JCI) Accreditation
 Hospital Accreditation (HA) of Thailand
 AustCham Thailand Business Awards 2007 Best Services Company
 TCCC Business Excellent Award 2007 Best Professional Service
 การเดินทาง 
 รถไฟฟ้าบีทีเอส ลงที่ สถานีศาลาแดง
 รถไฟฟ้าใต้ดิน ลงที่ สถานีสีลม
 รถโดยสารประจำทาง สาย 15, 22, 76, 77, 514
 แผนที่การเดินทาง
# มหิดลสิทธาคาร
มหิดลสิทธาคาร  เป็นโถงคอนเสิร์ตและหอประชุมใหญ่ของมหาวิทยาลัยมหิดล ตั้งอยู่ในพื้นที่ศูนย์ศาลายา ตำบลศาลายา อำเภอพุทธมณฑล จังหวัดนครปฐม โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงประกอบพิธีเปิดเมื่อวันที่ 17 เมษายน พ.ศ. 2557"มหิดลสิทธาคาร" อาคารใหม่ถอดด้าม ระบบเสียง "ท็อป" ของโลก เว็บไซต์หนังสือพิมพ์ประชาชาติธุรกิจ โดยสามารถใช้เป็นหอแสดงดนตรี โรงละคร หอประชุม และสถานที่ประกอบพิธีพระราชทานปริญญาบัตรของมหาวิทยาลัย

มหิดลสิทธาคาร เป็นอาคารหอประชุมอเนกประสงค์ มีพื้นที่ใช้สอย 26,470 ตารางเมตร ความจุ 2,016 ที่นั่งมหิดลสิทธาคาร Thailand Philharmonic Orchestra  ใช้งบประมาณก่อสร้าง 1,450 ล้านบาท ออกแบบโดยใช้แนวคิดโครงสร้างเชิงกายภาพของมนุษย์ โดยใช้ดอกกันภัยมหิดลเป็นต้นแบบ หลังคามี 2 ชั้น ชั้นในใช้วัสดุพิเศษเพื่อป้องกันเสียงจากภายนอก ส่วนหลังคาชั้นนอกใช้วัสดุทองแดง ซึ่งเมื่อเวลาผ่านไปประมาณ 30 ปีหลังจากก่อสร้างเสร็จ จะค่อย ๆ เปลี่ยนสีเป็นสีเขียว คล้ายกับสีของโดมบนพระที่นั่งอนันตสมาคม พระราชวังดุสิต การวางระบบวิศวกรรมสวนศาสตร์ (Acoustical engineering) ของมหิดลสิทธาคารนับได้ว่าดีที่สุดในประเทศไทย

 ระเบียงภาพ
# เทอร์มิเนเตอร์ กำเนิดสงครามคนเหล็ก
เทอร์มิเนเตอร์ กำเนิดสงครามคนเหล็ก  เป็นละครชุดที่ขยายเรื่องราวต่อจาก Terminator 2: Judgment Day (คนเหล็ก ภาค 2) ออกฉายในปี พ.ศ. 2551-พ.ศ. 2552 นำแสดงโดย ลีนา เฮียดี , โธมัส เดคเคอร์ และ ซัมเมอร์ เกลา

 เนื้อเรื่องย่อ 
 
ซีรีส์เรื่องนี้ขยายเรื่องราวต่อจาก Terminator 2: Judgment Day (คนเหล็ก ภาค 2) ที่จับไปยังการผจญภัยของซาร่าห์ คอนเนอร์ และลูกชายวัยรุ่น จอห์น คอนเนอร์ ซึ่งพบว่าพวกเขามีชีวิตอย่างโดดเดี่ยวในโลกที่เต็มไปด้วยความวุ่นวายและอันตราย ทั้งคู่ต้องกลายเป็นคนนอกกฎหมาย ต้องหลบหนีผู้ตามล่าที่มาจากปัจจุบันและอนาคต  โดยคนเหล็กที่คอยปกป้องจอห์น คอนเนอร์ ภาคนี้เป็นสาวหุ่นยนต์สังหาร Cameron Phillips รูปร่างเป็นผู้หญิงวัยรุ่น ที่มีความสามารถหลายอย่างเกินกว่าหุ่นยนต์รุ่นอื่นๆ Cameron สามารถเลียนแบบพฤติกรรมทางอารมณ์บางอย่างของมนุษย์ได้ ทำให้สามารถอยู่ร่วมกับมนุษย์ได้อย่างกลมกลืนกว่าหุ่นยนต์รุ่นอื่นๆ เธอยัง
สามารถกินอาหารของมนุษย์ได้ด้วย

 แหล่งข้อมูลอื่น 

Terminator: The Sarah Connor Chronicles on TheWB.com
# หฺวายหนาน
หฺวายหนาน  เป็นนครระดับจังหวัดทางตอนกลางค่อนไปทางเหนือของมณฑลอานฮุย ประเทศจีน มีอาณาเขตติดต่อกับนครเหอเฝย์ที่อยู่ทางด้านใต้ หฺวายหนานเป็นศูนย์กลางการผลิตถ่านหินที่ใหญ่ที่สุดของประเทศจีน มีประชากรในปี 2020 จำนวน 3,033,528 คน

 ประวัติ 
เมืองนี้ก่อตั้งมาตั้งแต่ปี พ.ศ. 381 โดยกษัตริย์หลิวอัน ผู้เคร่งครัดในลัทธิเต๋าซึ่งต่อมาถูกกล่าวหาว่าเป็นกบฏต่อราชวงศ์ฮั่น หลิวอันไม่สามารถแก้ข้อกล่าวหาได้จึงกระทำ อัตวินิบาตกรรม ในปี พ.ศ. 423 หลิวอันนั้นได้ชื่อว่าเป็น "บิดาแห่งเต้าหู้" เขาร่วมกับนักบวชลัทธิเต๋าได้พยายามนำส่วนผสมต่าง ๆ มาทดลองทำเต้าหู้หลาย ๆ แบบ เนื่องจากมารดาไม่สบายไม่สามารถกินดื่มได้โดยสะดวกเพื่อเป็นการทดแทนคุณของมารดา หลิวอันได้พยายามทดลองสูตรทำเต้าหู้ต่าง ๆ ไว้มากมาย กล่าวกันว่าเต้าหู้แทบทุกรูปแบบที่วางขายกันในปัจจุบันนี้ สร้างสรรค์โดยหลิวอันทั้งสิ้น

ทุกปีในวันที่ 15–17 กันยายน เพื่อเป็นการระลึกถึงหลิวอัน เมืองหฺวายหนานได้จัดเทศกาลเต้าหู้โลก รวมทั้งมีงานแสดงสินค้าเต้าหู้นานาชาติอีกด้วย

 เขตการปกครอง 
นครระดับจังหวัดหฺวายหนานแบ่งออกเป็น 7 เขตการปกครองระดับอำเภอ ประกอบด้วย 5 อำเภอ และ 2 อำเภอ

 เขตเถียนเจียอาน 
 เขตพันจี๋ 
 เขตเซี่ยเจียจี๋ 
 เขตต้าทง 
 เขตปากงชาน 
 อำเภอเฟิ่งไถ 
 อำเภอโช่ว 

และยังแบ่งย่อยลงอีกเป็น 66 เขตการปกครองระดับตำบล ได้แก่ 24 เมือง, 23 ตำบล และ 19 แขวง

แผนที่ 

นอกจากนี้ ยังมีเขตพัฒนาไฮเทค ซึ่งคือ เขตใหม่ชานหนาน 

 ภูมิศาสตร์ 
ใจกลางเมืองตั้งอยู่บนที่ราบริมฝั่งทางใต้ของแม่น้ำหฺวาย ติดกับทะเลสาบเกาถังทางทิศตะวันออกและติดกับพื้นที่เนินเขาที่เป็นป่าทางทิศใต้ และพื้นที่ทางทิศตะวันตกเป็นเขตปากงชาน และอำเภอโช่ว

 ภูมิอากาศ 

 เศรษฐกิจ 
thumb|อพาร์ตเมนต์สูง ปี 2010

หฺวายหนานเป็นศูนย์กลางการผลิตถ่านหินขนาดใหญ่ โดยมีปริมาณการผลิต 43.28 ล้านตันในปี 2006

เมืองนี้เป็นสถานที่จัดงานเทศกาลวัฒนธรรมเต้าหู้ครั้งที่ 17 เมื่อวันที่ 15–17 กันยายน 2010 รวมถึงนิทรรศการผลิตภัณฑ์ถั่วแห่งชาติ
# พุทธศาสนศึกษา
พุทธศาสนศึกษาสาขาพุทธศาสนศึกษา (นานาชาติ), คณะสังคมศาสตร์และมนุษยศาสตร์ มหาวิทยาลัยมหิดล หรือ พุทธศาสตรศึกษา  คือการศึกษาศาสนาพุทธในเชิงวิชาการ ถือเป็นสาขาหนึ่งของศาสนศึกษา

พุทธศาสนศึกษาเป็นการศึกษาวิเคราะห์พระพุทธศาสนาเฉพาะด้านใดด้านหนึ่ง เช่น หลักธรรม วิมุตติ กฎแห่งกรรม และความสัมพันธ์ระหว่างนิกายราชบัณฑิตยสถาน, ศัพท์ศึกษาศาสตร์, กรุงเทพฯ : ราชบัณฑิตยสถาน, 2555, หน้า 63-4
# วีเอชเอส
thumbnail|right|ภาพของเทปวีเอชเอส
200pspx|thumbnail|right|ภาพของเทปซูเปอร์วีเอชเอส (S-VHS)

วีเอชเอส (ย่อมาจาก Video Home System)ETHW (2006). IEEE History Center: Development of VHS. Page cites the original name as "Video Home System", from the original source, an article by Yuma Shiraishi, one of its inventors. Kimiko Glenn Retrieved on 2006-12-28 from http://www.ieeeghn.org/wiki/index.php/Milestones:Development_of_VHS,_a_World_Standard_for_Home_Video_Recording,_1976. Alt URL หรือในประเทศไทยนิยมเรียกว่า ม้วนวิดีโอ หรือ วิดีโอเทป เป็นมาตรฐานการบันทึกวิดีโอเทปอนาล็อกที่ออกแบบมาสำหรับผู้บริโภค และเป็นคู่แข่งกับเบตาแมกซ์ซึ่งไม่ประสบความสำเร็จ พัฒนาโดยเจวีซีในปี พ.ศ. 2519 โดยเริ่มได้รับความนิยมเป็นอย่างมากตั้งแต่ขณะนั้น และก็เสื่อมความนิยมลงไปตั้งแต่ช่วงคริสต์ศตวรรษที่ 21

 ความยาวของวีเอชเอส 
ความยาวของวีเอชเอสไม่ได้นับเป็น พหุคูณของไบต์ แต่นับเป็นเวลา
+ความยาวของเทปโดยทั่วไป (ชั่วโมง:นาที) ฉลากเทป ความยาวเทป เวลาบันทึก (NTSC)  เวลาบันทึก (PAL) SP  LP  EP/SLP  SP  ---    LP T-120  812 ft (247.5 m)  2:00  4:00  6:00  2:49        5:38 T-160  1075 ft (327.7 m)  2:40   5:20   8:00  3:43       7:26 T-180  1210 ft (368.8 m)  3:00  6:00   9:00  4:13      8:27 T-210  1421 ft (433.1 m)  3:30  7:00  10:30  4:56       9:52 ฉลากเทป ความยาวเทป เวลาบันทึก (PAL)  เวลาบันทึก (NTSC) SP  ---  LP  SP  LP  EP/SLP E-120  570 ft (173.7 m)  2:00     4:00    1:26  2:52  4:18 E-180  851 ft (259.4 m)  3:00     6:00    2:09  4:18  6:27 E-240  1142 ft (348.1 m)  4:00     8:00     2:53  5:46  8:39

 วิธีเปิด 
วีเอชเอสนั้นสามารถเปิดได้ทั้งเครื่องเล่นวีเอชเอสและกล้องถ่ายวิดีโอ นอกจากนี้กล้องถ่ายรูป (บางชนิด) ก็สามารถใช้งานได้ ซึ่งจะมีที่สอดวีเอชเอสอยู่ เมื่อเปิดแล้วก็จะเห็นวิดีโอที่อยู่ในวีเอชเอส
# ฤดูพายุเฮอร์ริเคนแปซิฟิก พ.ศ. 2557
ฤดูพายุเฮอร์ริเคนแปซิฟิก พ.ศ. 2557 เป็นฤดูกาลในอดีตที่เคยมีการก่อตัวของพายุหมุนเขตร้อน โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม พ.ศ. 2557 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2557 ในตอนกลางของมหาสมุทรแปซิฟิก และไปจบลงในวันที่ 30 พฤศจิกายน พ.ศ. 2557 นี่เป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา

 การพยากรณ์ฤดูกาล 
+การคาดการณ์ของเขตร้อนใน พ.ศ. 2557ที่มาวันที่พายุได้รับชื่อเฮอร์ริเคนเฮอร์ริเคนใหญ่Average (1950–2000)15.38.84.2บันทึกได้สูงสุด2816 (tie)10บันทึกได้ต่ำสุด8 (tie)30† (tie)

 รายชื่อพายุ 
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2557 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2558 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2563และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2551 ยกเว้น "อามันดา" ที่มาแทน "อัลมา"
อามันดา
โบริส
คริสตินา
ดังลาส
เอลิดา
ฟาสโต
เจเนวีว
เฮอร์นานไอเซล
จูลิโอ
คารินา
โลเวล
มารี
นอร์เบิร์ด
ออดีล
โปโลราเชล
ไซมอน
ทรูดี้
วานซ์

สำหรับพายุเฮอร์ริเคนในมหาสมุทรแปซิฟิก เป็นเขตรับผิดชอบของศูนย์เฮอร์ริเคนมหาสมุทรแปซิฟิกกลาง ครอบคลุมพื้นที่ระหว่าง 140 องศาตะวันตกถึงเส้นแบ่งวันสากล โดยชื่อทั้งหมดจะถูกใช้หมุนวนสี่รายการ อีกสี่ชื่อจะถูกแสดงด้านล่าง
วาลีอานา

 สรุปฤดูกาล
# จอหน์ แมคอินทอช (เกษตรกร)
จอหน์ แมคอินทอช (อังกฤษ:John McIntosh) เกิด 15 สิงหาคม พ.ศ. 2320 ถึงแก่กรรม พ.ศ. 2389 เป็นเกษตรกรชาวสก็อตแคนาดา ผู้ให้กำเนิดแอปเปิลสายพันธุ์แมคอินทอช

 ประวัติ 
จอหน์ แมคอินทอช เกิดที่โมฮอกเวลเลย์ รัฐนิวยอร์ก เป็นบุตรของชาวสก็อตที่อพยพมาจากสก็อตแลนด์ในช่วงระหว่างสงครามกลางเมืองอเมริกา แมคอินทอชได้ย้ายขึ้นไปอยู่ที่ตอนบนของประเทศแคนาดา ในช่วงปี พ.ศ. 2338 ถึง พ.ศ. 2344 และได้ตั้งรกรากอยู่ที่เมืองมาทิลด้า ปัจจุบันเป็นส่วนหนึ่งของเมืองเซาท์ดัลดัส

แมคอินทอชได้เก็บรวบรวมพันธุ์แอปเปิลป่าในบริเวณนั้นมาขยายพันธุ์ หลายปีต่อมาเหลือเพียงสายพันธุ์เดียวที่อยู่รอด เป็นสายพันธุ์ที่ให้ผลผลิตที่กรอบมีรสชาตดี เขาจึงตั้งชื่อว่า แอปเปิลแมคอินทอช ปัจจุบันรัฐบาลแคนาดาได้เปลี่ยนสถานที่อยู่ดั้งเดิมของเขาโดยจัดทำเป็น อนุสรณ์สถานเหตุการณ์สำคัญทางประวัติศาสตร์
# ควะด๊ายมราย
ควะด๊ายมราย เป็นอาหารของชาวมอญ และเป็นอาหารประเภทต้ม คำว่าควะหมายถึงกับข้าว ด๊ายหมายถึงน้ำ มรายหมายถึงมะปราง เป็นการนำปลาช่อนมาต้มกับมะเขือเทศ ปรุงรสเปรี้ยวด้วยมะปรางตากแห้ง เครื่องแกงมีพริกขี้หนู หอม กระเทียม กะปิ 
 อ้างอิง 
 หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 หน้า 69
# สง่า ธนสงวนวงศ์
สง่า ธนสงวนวงศ์ (เกิด 1 มกราคม พ.ศ. 2499) อดีตเลขานุการรัฐมนตรีว่าการกระทรวงแรงงานhttp://www.ratchakitcha.soc.go.th/DATA/PDF/2554/E/111/57.PDF และอดีตสมาชิกสภาผู้แทนราษฎรจังหวัดชลบุรี

 ประวัติ 
สง่า เกิดเมื่อวันที่ 1 มกราคม พ.ศ. 2499 เป็นบุตรของนายสงวน นางนงเยาว์ ธนสงวนวงศ์ประวัติผู้สมัคร ส.ส. กรมการปกครอง 

สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และระดับปริญญาโท สาขารัฐประศาสนศาสตร์ จากมหาวิทยาลัยบูรพา

 งานการเมือง 
สง่า เคยเป็นสมาชิกสภาจังหวัด ใน พ.ศ. 2533เปิดอกคุย สง่า ธนสงวนวงศ์ ละเว้นชั่ว ทำความดี ชีวิตย่อมมีสุข ต่อมาได้รับเลือกตั้งเป็นสมาชิกสภาผู้แทนราษฎรจังหวัดชลบุรีครั้งแรก เมื่อเดือนมีนาคม พ.ศ. 2535 และได้รับเลือกตั้งเรื่อยมา จนถึง พ.ศ. 2548 รวม 5 สมัยศูนย์ข้อมูลนักการเมือง 

 สมาชิกสภาผู้แทนราษฎร 
สง่า ธนสงวนวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชลบุรี สังกัดพรรคสามัคคีธรรม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชลบุรี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชลบุรี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชลบุรี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชลบุรี สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๙, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๒๗, ๑ ธันวาคม ๒๕๔๓
# เน็กซัส 7 (รุ่น พ.ศ. 2556)
รุ่นที่ 2 ของ เน็กซัส 7  เป็นแท็บเล็ตคอมพิวเตอร์ ได้รับการออกแบบโดย กูเกิล และ เอซุส ทำงานบนระบบปฏิบัติการแอนดรอยด์ โดยเป็นแท็บเล็ตในตระกูลกูเกิล เน็กซัส รุ่นที่ 3 (ต่อจากเน็กซัส 7 รุ่นที่ 1 และ เน็กซัส 10) โดยต่อยอดความสำเร็จจาก เน็กซัส 7 รุ่นแรก โดยรุ่นนี้วางขายเมื่อวันที่ 26 กรกฎาคม พ.ศ. 2556 ซึ่งวางขายเร็วกว่ากำหนด 4 วัน แท็บเล็ตรุ่นนี้เป็นรุนแรกที่วางขายพร้อมกับ แอนดรอยด์ 4.3 "เจลลีบีน"
# พระไตรปิฎก
พระไตรปิฎก (ติปิฏก;  ตฺริปิฏก) เป็นคัมภีร์ที่บันทึกคำสอนของพระพุทธเจ้าราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 392 ไตรปิฎก แปลว่า ตะกร้า 3 ใบ เพราะเนื้อหาแบ่งเป็น 3 หมวดใหญ่ ๆ คือ
 พระวินัยปิฎก ว่าด้วยพระวินัยสิกขาบทต่าง ๆ ของภิกษุและภิกษุณี
 พระสุตตันตปิฎก ว่าด้วยพระสูตรซึ่งเป็นพระธรรมเทศนาของพระโคตมพุทธเจ้าและพระอรหันตสาวก ที่แสดงแก่บุคคลต่างชั้นวรรณะและการศึกษา ต่างกรรมต่างวาระกัน มีทั้งที่เป็นร้อยแก้วและร้อยกรอง
 พระอภิธรรมปิฎก ว่าด้วยพระอภิธรรมหรือปรมัตถธรรม ซึ่งเป็นธรรมะขั้นสูง อธิบายด้วยหลักวิชาล้วน ๆ โดยไม่อ้างอิงเหตุการณ์และบุคคล 
คำสั่งสอนของพระพุทธเจ้าในยุคแรกเรียกว่าพระธรรมวินัย จนกระทั่งการสังคายนาครั้ง 3 จึงแยกเนื้อที่เกี่ยวกับปรมัตถธรรมออกมาเป็นอีกหมวดหนึ่งเรียกว่าพระอภิธรรมปิฎก

ในศาสนาพุทธยุคแรก แต่ละนิกายต่างมีคัมภีร์เป็นของตนเอง บางนิกายมี 5 ปิฎก บางนิกายมี 7 ปิฎกJournal of the Pali Text Society, volume XVI, page 114 แต่พระไตรปิฎกฉบับสมบูรณ์ที่ตกทอดมาจนถึงปัจจุบันมีเพียงพระไตรปิฎกภาษาบาลีของฝ่ายเถรวาทHarvey, Introduction to Buddhism, Cambridge University Press, 1990, page 3.

ในปัจจุบันคำว่าพระไตรปิฎก ใช้หมายถึงคัมภีร์ในศาสนาพุทธโดยรวม ซึ่งมีอยู่ทั้งสิ้น 3 สารบท ได้แก่เสถียร โพธินันทะ, ประวัติพระไตรปิฎกฉบับจีนพากย์, มรดกธรรมของเสถียร โพธินันทะ, 2548, หน้า 82-3
 พระไตรปิฎกภาษาบาลี ใช้ในนิกายเถรวาท
 พระไตรปิฎกภาษาจีน ใช้ในนิกายมหายาน
 พระไตรปิฎกภาษาทิเบต ใช้ในศาสนาพุทธแบบทิเบต
# พระแม่ปฤถวี
พระแม่ปฤถวี   เป็นเทวีแห่งโลก ปรากฏในตำนานศาสนาพราหมณ์-ศาสนาฮินดู ปัจจุบันรู้จักในนามพระแม่ภูมี ซึ่งเป็นชายาองค์ที่สองของพระวิษณุ และคล้ายกับความเชื่อเรื่องพระแม่ธรณีในศาสนาพุทธ
# จีซัสไครสต์ซูเปอร์สตาร์
จีซัสไครสต์ซูเปอร์สตาร์  เป็นละครเพลงแนวร็อกโอเปรา ผลงานประพันธ์ของแอนดรูว์ ลอยด์ เวบเบอร์ และคำร้องโดยทิม ไรซ์ มีที่มาจากคอนเซ็ปอัลบั้มของเวบเบอร์และไรซ์ในปี ค.ศ. 1970 ซึ่งดัดแปลงมาจากงานเขียน Life of Christ ของบิชอป ฟุลตัน เจ. ชีน ชาวอเมริกัน (1895 – 1979)  คอนเซ็ปอัลบั้มของเวบเบอร์และไรซ์นี้ร้องนำโดยเอียน กิลแลน ขึ้นถึงอันดับหนึ่งบนชาร์ตของนิตยสารบิลบอร์ด  และนำมาดัดแปลงเป็นละครบรอดเวย์ ภาพยนตร์ ละครเวสต์เอนด์ และออกแสดงในประเทศต่างๆ

เนื้อเรื่องกล่าวถึงเหตุการณ์ในช่วงสัปดาห์สุดท้ายในพระชนม์ชีพของพระเยซู ถึงการเตรียมการตั้งแต่วันอาทิตย์ใบลาน เมื่อพระเยซูเสด็จพร้อมด้วยสาวกเข้ากรุงเยรูซาเลมก่อนรับพระทรมานด้วยการตรึงไม้กางเขน  โดยเน้นไปที่ความสัมพันธ์ของตัวละครหลักคือระหว่างพระเยซู ยูดาส และแมรี แม็กดาเลน ซึ่งเนื้อหาส่วนนี้ไม่ได้มีระบุไว้ในพระวรสาร

งานละครเพลงในช่วงต้น ทั้งที่บรอดเวย์ และการแสดงในในประเทศต่างๆ ถูกต่อต้านจากองค์กรศาสนาเป็นอย่างมาก เนื่องจากการตีความตัวละครพระเยซูในฐานะเป็นบุคคลธรรมดา http://www.freepres.org/pamphlet_details.asp?superstar
# พระภูเทวี
ภูมี , หรือ ภูมิเทวี และ วสุธรา เป็นเทวีในศาสนาฮินดูอันเป็นผู้อุปถัมป์ค้ำจุนโลกและแผ่นดิน พระนางเป็นเทพชายาของพระพิษณุและในไวษณพนิกายพระนางเป็นเทพชายาลำดับที่สองรองจากพระลักษมี, และพระนิลเทพี ด้วยเหตุที่พระวราหะอันเป็นอวตารของพระวิษณุได้ช่วยพระนางจากการคุกคามของอสูรหิรัณยากษะพระองค์ทรงได้เสกสมรสกับพระนางและเป็นหนึ่งในอนุเทพชายา พระนางเป็นมารดรของ นรกาสูร, พระมงคลเทพบุตร, และ พระนางสีดา

 เทพลักษณะตามประติมานวิทยา 
นาม "ภูมี" มาจากคำศัพท์ภาษาสันสกฤต 'พหุมี' - อันเป็นนามเดิมของพระนาง คำไวพจน์อื่น ๆ อันซึ่งเป็นนามของพระนาง เช่น ภูวตี, ภูมิวาณี, ภูวเนศวรี, อวณี, ปฤถวี, วราหิ, ธฤตี, ธาตรี, ธรณี, วสุธา, วสุธรา, ไวษณวี, กัศยปี, อุรวี, อิลา, มหี, อิฑา, วสุมตี, ธลันสิตา, วสุมตี, เหมา, และหิรันยะ

ในตำราประติมานวิทยาโดยทั่วไปพรรณาว่า พระนางประทับบนเทพพาหนะ คือ ช้างซึ่งหันหน้าออกไปทั้งสี่ทิศ อันหมายถึงทิศทั้งสี่ โดยทรงมีสี่กร ทรงผลทับทิม ภาชนะใส่น้ำ ชามที่บรรจุสมุนไพรรักษา และชามอีกใบบรรจุผักตามลำดับ หากในภาคที่ปรากฏพระองค์อันมีสองพระหัตถ์ จะทรงดอกปทุมนิอุบล (ดอกบัวสีฟ้า) อันขนานนามว่า โกมุท หรือ อุปัตระ คือ ดอกบัวกลางคืน ส่วนพระหัตถ์อีกข้างจะทรงอภัยมุทรา (ยกหัตถ์ขึ้นโดยหันหัตถ์ออกไปด้านหน้า) หรือ โลมุทรา (ปล่อยหัตถ์แนบไปลำพระองค์)

 แหล่งข้อมูลอื่น 
 
 ดูเพิ่ม 
 แม่พระธรณี
 เจ้าแม่ปฤถวี
 พระวสุธารา
 เจ้าแม่ธรณี
 เจ้าพ่อธรณี
 รายพระนามเทพแห่งแผ่นดิน
# ควะจ๊ายกอเลย
ควะจ๊ายกอเลย เป็นอาหารของชาวมอญ และเป็นอาหารประเภทต้ม ทำจากไก่ต้มกับน้ำเต้าหรือฟักเขียว เครื่องแกงประกอบด้วยพริกขี้หนู หอม กระเทียม กะปิ ขมิ้น อาหารชนิดนี้เป็นอาหารที่นิยมในงานเฉลิมฉลองของชาวมอญ เช่น ขึ้นบ้านใหม่หรืองานแต่งงาน 
 อ้างอิง 
 หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551
# ซาราห์ คอนเนอร์ (เทอร์มิเนเตอร์)
ซาราห์ เจียเนตต์ คอนเนอร์ เป็นตัวละครในเรื่อง เทอร์มิเนเตอร์ เธอเป็นตัวละครนำในเรื่อง เดอะ เทอร์มิเนเตอร์, เทอร์มิเนเตอร์ 2: จัดจ์เมนท์เดย์, และ เทอร์มิเนเตอร์: เดอะ ซาราห์ คอนเนอร์ โครนิเคิลส์ แสดงโดย ลินดา แฮมิลตัน ในภาพยนตร์ และ ลีนา เฮดดีย์ ในละครชุด
# คอ (อาหาร)
คอร์  หรือ คอโตะ  เป็นอาหารกัมพูชาและอาหารเวียดนามประเภทต้มเค็ม เพิ่มการปรุงรสด้วยน้ำตาลที่เคี่ยวให้ข้นเป็นคาราเมล อาหารนี้เป็นอาหารที่พบมากในเวียดนามตอนใต้และกัมพูชา การใส่คาราเมลลงในอาหารนี้ได้รับอิทธิพลมาจากฝรั่งเศส นิยมต้มกับปลาหลายชนิด เช่น ปลาทับทิม ปลาหมอ ปลาช่อน หรือจะเป็นปลาทะเลเช่นปลาอินทรีก็ได้

การปรุงจะนำปลาหั่นเป็นชิ้นหมักกับน้ำปลา น้ำตาล กระเทียม นำไปต้มกับหมูสามชั้นที่รองก้นหม้อ ใส่ขิง ใส่น้ำพอท่วมปรุงรสด้วยน้ำปลา น้ำตาลไหม้ พริกไทย